香港文物探知館位處九龍公園裏面，前身係起喺大概1910年嘅前威菲路軍營S61同S62座。政府喺1967年收歸呢片軍事用地，用嚟做文娛康樂用途。自1983年開始，呢兩座建築物用嚟做香港歷史博物館嘅臨時館址，直至1998年啟用尖沙咀東部嘅新館為止。經過修復後，呢兩座歷史軍事建築同現代設施融合，用以進行文物宣傳同教育活動。